فلیٹ

فلیٹ (flat) سے مراد کسی عمارت یا جائداد کے کئی حصوں میں سے ایک حصہ ہے جہاں ایک خاندان رہائش پزیر ہو۔ عموماً ہر حصے یا فلیٹ کا مالک ایک مختلف شخص ہوتا ہے۔ ہر مالک اپنے رہائشی حصے کا تنہا مالک ہوتا ہے جبکہ عمارت یا جائداد کے دوسرے حصوں کی ملکیت اجتماعی ہوتی ہے جیسے لفٹ (elevators)، زینہ (سیڑھی)، عمارت کی چھت، پانی کی ٹنکیاں اور آمد و ر فت کے راستے وغیرہ۔
فلیٹ کو اپارٹمنٹ بھی کہتے ہیں۔ امریکا اور کینیڈا میں اسے کونڈومینیئم یا مختصر کر کے کونڈو بھی کہتے ہیں۔ آسٹریلیا اور نیوزی لینڈ میں اس کے لیے اسٹریٹا (strata) کا لفظ استعمال ہوتا ہے۔
بہت سے شاپنگ مال تجارتی کوندومینیئم کی مثالیں ہیں جہاں ہر دکان کا مالک الگ ہوتا ہے مگر دکانوں کے درمیان گزرگاہوں، سیڑھیوں اور لفٹوں پر شاپنگ مال کی ہر دکان کے مالک کا حق ہوتا ہے۔
تصغیر|400px|بائیں|سنگاپور میں دریائے کالانگ کے کنارے فلیٹوں کی عمارتیں۔

ہندوستان میں فلیٹوں کے لیے اکثر بی ایچ کے  کی اصطلاح کا استعمال کرتے ہیں۔ مثلاً "1-BHK"یا "2-BHK" یا"3-BHK" جیسی اصطلاح استعمال کی جاتی ہے جس میں B اور نمبر سے مراد بیڈ روم (خواب گاہ) کی تعداد ہوتی ہے۔ H سے مراد ہال یا ٹی وی لاونج ہوتا ہے جبکہ K کا مطلب کچن (باورچی خانہ) ہوتا ہے۔
پاکستان میں قانون کے مطابق چار سے زیادہ منزلوں والی عمارت میں لفٹ کا ہونا لازمی ہے۔ پاکستان کے فلیٹوں میں بیڈ روم، باتھ روم، لاونج اور کچن کے علاوہ ڈرائنگ روم بھی ہوتا ہے جو صرف ملاقات کے لیے آنے والے مہمانوں کی پزیرائی کے لیے مخصوص ہوتا ہے۔ عموماً یہ گھر کا سب سے زیادہ سجاوٹ والا کمرہ ہوتا ہے۔ بیڈ روم سے مراد ایسا کمرہ ہوتا ہے جس کے اندر ہی باتھ روم بھی موجود ہو۔
رہائش کے اخراجات میں پوری دنیا میں تیزی سے اضافہ ہو رہا ہے جس کی وجہ سے بسا اوقات ایک ہی فلیٹ میں ایک سے زیادہ خاندانوں کو رہنا پڑتا ہے۔

 فلیٹ کی قیمت شہر/ملک ایک مربع میٹر کی قیمتامریکی ڈالر میں  قیمت کا کرائے سے تناسبWorld's most expensive cities موناکو  60,114   لندن، برطانیہ  34,531  قیمت 31 سال کے کرائے کے برابر ہانگ کانگ  25,551  قیمت 36 سال کے کرائے کے برابر نیویارک امریکا  18,499  قیمت 26 سال کے کرائے کے برابر سنگاپور  13,748  قیمت 39 سال کے کرائے کے برابر ٹورنٹو، کینیڈا  5,544  قیمت 23 سال کے کرائے کے برابر دبئی، یو اے ای  5,037  قیمت 17 سال کے کرائے کے برابر ممبئی، انڈیا  9,783  قیمت 42 سال کے کرائے کے برابر

 ہانگ کانگ 
2017ء میں ہانگ کانگ میں فلیٹ کی قیمت 2000 سے 3000 امریکی ڈالر فی اسکوائر فٹ تک جا پہنچی۔Demand For Hong Kong Micro Apartments Surges As Buyers "Downgrade Expectations" ایک چھوٹے فلیٹ کی قیمت 20 سال کی تنخواہ کے برابر ہو چکی ہے۔20 Years Of Work For An Apartment?

 گھر کی قسطیں 
ماہرین کے مطابق فلیٹ یا گھر کی ماہانہ قسط ماہانہ آمدنی کے 28 فیصد سے زیادہ نہیں ہونی چاہیے۔  مکان یا فلیٹ کی کُل قیمت 30 مہینوں کی آمدنی یا تنخواہ سے زیادہ نہیں ہونی چاہیے۔Buying a House: How Much Can You Afford?
چین کے بڑے شہروں میں فلیٹ اتنے مہنگے ہو چکے ہیں کہ فلیٹوں کی قیمتیں خریدار کی 50 سے 100 سال کی آمدنی کے برابر جا پہنچی ہیں۔ Only China Can Restore Stability In The Global Economy یعنی دادا کے خریدے گئے فلیٹ کی قسطیں پوتے ادا کریں گے۔

 مزید دیکھیے 
 گھر
 مشترکہ املاک کا المیہ

 بیرونی ربط 
 Mapped: The Countries With The Highest Housing Bubble Risks

 حوالہ جات 

زمرہ:انسانی مساکن

زمرہ:غیر منقولہ جائیداد
زمرہ:کاروبار
زمرہ:گھر
زمرہ:مسکن
زمرہ:ویکی ڈیٹا سے مطابقت رکھنے والی مختصر تفصیل
زمرہ:اقسام مکانات
زمرہ:مکانات